Kan en bearnaise varmes op igen?
Hvis du ikke fik spist alt din bearnaise sauce fra dagen før, kan du roligt varme den op igen. Det er vigtigt at den har stået på køl, af ren og skær hygiejniske årsager, men det er ligeså vigtigt, at den bliver varmet ordentligt igennem, hvis du vil undgå ondt i maven.
Varm først en æggeblomme op ved 60 °C. Tilsæt derefter bearnaisesaucen lidt ad gangen under omrøring. Skulle det resultere i at saucen bliver for tyk, kan du komme et par dråber koldt vand i til sidst. Det er efter vores erfaringer den bedste måde at varme bearnaise op på.